***סקירת בדיקת חשבונות המים לחודשים יולי – אוגוסט 2020 - תאגיד מים וביוב מי תקווה***

בתאגיד המים מי תקווה חיובי המים מתבצעים על ידי מחלקת צרכנות המים:

* + עבודה בהתאם לחקיקה הרלוונטית ועמידה בכללי אמות מידה לשירות.
  + עמידה בלוחות זמנים, בהתאם לתוכנית עבודה.
  + משלוח הודעות SMS לצרכנים בסטטוס חשד לדליפה + מכתבים יומיים.
  + צריכות חריגות - עדכון מיידי על צריכות חריגות על פי כללי אמות המידה.

נתבקשנו, על ידי תאגיד המים "מי תקווה", לבצע בדיקה לחשבון המים התקופתי עבור חודשים יולי – אוגוסט 2020 שהופק לתושבי גני תקווה, ולבצע השוואה בין חשבון זה לבין החשבון התקופתי בתקופה המקבילה אשתקד.

להלן הממצאים:

תאגיד המים "מי תקווה" מספק כיום מים לכ - 7000 בת אב.

בבדיקה שבוצעה בניטרול החלפות צרכנים שבוצעו במהלך שנת 2020 לרבות אכלוסים חדשים, סופקו מים ל- 5,796 נכסים.

**להלן ההתפלגות:**

|  |  |  |  |
| --- | --- | --- | --- |
|  | **שנת 2019** | **שנת 2020** | **% השינוי** |
| **ממוצע צריכה יומי ל- 60 יום-צריכה פרטית בלבד** | 0.55 קוב | 0.61 קוב | 11% |
| **ממוצע צריכה פרטית לתקופת החשבון לנכס** | 32.96 קוב | 36.51 קוב | 11% |
| **כמות נפשות בכלל העיר** | 20,331 | 20,470 | 1% |
| **סך צריכה פרטית ל- 60 יום** | 191,037.34 קוב | 211,631.13 קוב | 11% |
| **סך הצריכה הפרטית על פי ימי הקריאה בפועל** | 191,381.98 קוב | 219,248.79 קוב | 15% |
| **סך הצריכה המשותפת על פי ימי הקריאה בפועל** | 24,180.18 קוב | 23,908.86 קוב | -1% |
| **ממוצע צריכה משותפת לנכס** | 4.17 קוב | 4.12 קוב | -1% |
| **סה"כ לתשלום צריכה פרטית ומשותפת** | 2,304,509.95 ₪ | 2,419,743.55 ₪ | 19% |
| **ממוצע חיוב לנכס (גידול בשנת 2020 בעקבות עליית תעריפי המים)** | 351.02 ₪ | 417.49 ₪ | 19% |
| **סך הצריכה להקצבה** | 147,181.22 קוב | 147,888.30 קוב | 0% |
| **ממוצע שימוש בכמות א'** | 24.63 קוב | 25.51 קוב | 4% |
| **סך השימוש בכמות א' בפועל** | 130,470.06 קוב | 138,656.44 קוב | 6% |
| **סך השימוש בכמות ב' בפועל** | 85,092.10 קוב | 104,501.21 קוב | 23% |
| **חיוב בתעריף א'** | 925,110.70 ₪ | 1,025,015.91 ₪ | 11% |
| **חיוב בתעריף ב'** | ₪ 1,119,197.06 | 1,406,566.81 ₪ | 26% |
| **צריכה ממוצעת פרטית + משותפת לנכס** | 37.19 קוב | 41.95 קוב | 13% |

**פילוח צריכות המים -**

תאגיד המים עובד בכפוף להגדרות "צריכה" ע"פ כללי תאגידי מים וביוב.

*"צריכה גבוהה" – כמות המים שנמדדה במד-מים משויך, ובמד-מים ראשי – הפרשי המדידה שנמדדו, השווה או העולה על 130 אחוזים אך נמוכה מ-150 אחוזים מהצריכה הרגילה או מהפרשי המדידה הרגילים, לפי העניין;*

*"צריכה חריגה" – כמות המים שנמדדה במד-מים משויך, ובמד-מים ראשי – הפרשי המדידה שנמדדו, השווה או העולה על 150 אחוזים מהצריכה הרגילה או מהפרשי המדידה הרגילים, לפי העניין;*

*"צריכה חריגה מאוד" – כמות המים שנמדדה במד-מים משויך, ובמד מים ראשי – הפרשי המדידה שנמדדו, השווה או העולה על 200 אחוזים מהצריכה הרגילה במד-המים או מהפרשי המדידה הרגילים, לפי העניין;*

לאחר ביצוע פילוח נתוני הצריכות הגבוהות והחריגות לחשבון התקופתי עבור חודשים 7-8.2020 והן הפרשי מדידה נמצא כי:

**נתוני צריכה משותפת (הפרשי מדידה) לחודשים 7-8.2020:**

535 נכסים הינם בהגדרת "צריכה גבוהה".

507 נכסים הינם בהגדרת "צריכה חריגה".

57 נכסים הינם בהגדרת "צריכה חריגה מאוד".

ל- 3,603 נכסים אין שינוי בצריכה המשותפת, בהשוואה לאשתקד, וזאת בהתאם לכללי תאגידי מים וביוב.

**נתוני צריכה פרטית לחודשים 7-8.2020:**

252 נכסים הינם בהגדרת "צריכה גבוהה".

59 נכסים הינם בהגדרת "צריכה חריגה".

162 נכסים הינם בהגדרת "צריכה חריגה מאוד".

ל- 5,323 נכסים אין שינוי בצריכה הפרטית, בהשוואה לאשתקד, וזאת בהתאם לכללי תאגידי מים וביוב.

**חיובים בהערכת צריכה :**

בשנת **2019** ניתנו הערכות צריכה ל- 175 נכסים, סך כמות הקובים שניתנו בהערכות הינם: 5,513.41 קוב.

בשנת **2020** ניתנו הערכות צריכה ל- 142 נכסים, סך כמות הקובים שניתנו בהערכות הינם: 5,647.79 קוב.

להלן התפלגות הערכות הצריכה:



**להלן המסקנות –** סיבות הגידול בחיוב לצרכנים נובע מ- 2 גורמים :

1. **עליית תעריפי המים** – ב 1.1.2020 חלה עלייה בתעריפי המים , העלייה באה לידי ביטוי בתעריף א' ובתעריף ב' למגורים.



במידה והיינו צורכים את אותה צריכת המים, כמו בשנה אשתקד, החיוב היה מתייקר ב-64,638 ₪ עקב עליית התעריפים כאמור.



1. **תקופת הקורונה** – תקופה זו אשר החלה בחודש 3/2020 גרמה לשינוי בדפוס התנהגותם של כלל התושבים. **ישנה עליה בצריכות המים לתושבי גני תקווה בדומה לעליית הצריכות בתאגידים אחרים ברחבי הארץ.**

**בשל תקופת הקורנה אנו משערים כי העלייה נובעת מהסיבות הבאות:**

לאור הסגר שחל במדינת ישראל אנו נמצאים הרבה יותר בבית, אם במצב רגיל הילדים וההורים נמצאים כ-9 שעות מחוץ לכותלי הבית , בשל היותם במסגרות חינוכיות ו/או במקומות העבודה , עצם היות התושבים יותר זמן בביתם גורמת לעליה באופן אוטומטי בצריכות המים הנובעות בשל שימושים שונים כגון: כביסות , מקלחות, בישול וכו'..

אם במצב רגיל היינו נוכחים בבית כ- 7 שעות ( למי שעובד עד 17:00), היום המשפחות נמצאות בבית כ 17 שעות (במצב היערות) ולכן השימוש במים למעשה הכפיל את עצמו.

להלן התפלגות הפרש הצריכה בין שנת 2019 לשנת 2020:

|  |  |  |
| --- | --- | --- |
| **הפרש צריכה תעריף א' 2019 להשוואה ל- 2020** | **הפרש צריכה תעריף ב' 2019 להשוואה ל- 2020** | **סה"כ הפרש צריכה בין 2019 ל- 2020** |
| 8,186.38 | 19,409.11 | 27,595.49 |

**לפיכך סך הגידול בחיוב הינו כ- 19% אשר נובע :**

**עליית תעריפים - העלייה בעקבות התעריף באה לידי ביטוי בסך של 64,638.40 ₪ שמהווים כ- 8% מסך הגידול.**

**גידול בצריכה – בעקבות גידול הצריכה של - 27,595.49 קוב שמהווים חיוב של 322,636.57 ₪, שהינם כ- 11% ( לכל בית אב כ- 3.55%).**